**FESTIVALI SISU TUTVUSTUS: tegevused teemaparkides ja festivali alal**

**Teemapargid on avatud**

Festivali **avamine** on laupäeval 27. juuli kell 10.00 maskottide paraad Tamula rannapromenaadil

**Teemapargid on avatud:**

L 27. juuli 10 – 18

P 28. juuli 10 – 15

Laupäeval 20.00 koguperekontsert Tamula rannas

21.30 Noortepidu „Värvide möll“ Võru Skatepargis

Festivali **lõpetamine** on pühapäeval kell 15.00 suurejooneline mulli- ja vahupidu Tamula rannas

**FESTIVALI AVAPAUK**

**27. juuli kell 10.00 MASKOTTIDE PARAAD (tasuta)**

Lastefestivali alustame uhke avapauguga, maskottide paraadiga Tamula rannas ja rannapromenaadil. Võim antakse, lastele, heiskame rannas lastefestivali lipu ning marsime üheskoos festivali alale.

**Mini-loomaaed (tasuta)**

Võru Kesklinna Kooli tagaaias on ootamas meid MINI-LOOMAAED. Külla tuleb Ranna Rantšo lustakas loomapere, saab sõita ponidega.

Kui on soovi loomadele pai teha, siis aeda sisenemine on lisatasu eest.

Ponisõit (tasu eest kohapeal).

**Põnevate mängude hoov (tasuta)**

Päkapiku lasteaia hoovi kerkib sel aastal PÕNEVATE MÄNGUDE HOOV. Mängude hoovis saab proovile panna loovust ja fantaasiat, täpsust, tähelepanu, otsustusvõimet, mälu ja kiirust. See on eriline mänguala, kus lapsed koos vanematega saavad hullata ja mängida. Hoovis on ägedad õuemängud ja lauamängud, mis panevad naerma ja rõõmsalt tegutsema nii suure kui väikese. Lisaks on hoovis mõnus puhkenurk, kus saab lõõgastuda ja mängida. Avatud kohvik.

**Vaba lava (programm laval algab laupäeval kell 11.00 (tasuta)**

Vaba lava leiab sel aastal taas festivali keskelt, Vabaduse tänava ja Kreutzwaldi tänava ristilt mõned sammud ranna poole jalutades. Vaba lava on pühendatud sel aastal Kultuuririkkuse aastale ning pakub kaasaelamisrõõmu nii lavalt kaasa elades või ise kaasa liikudes. Laval astuvad üles meie koolide/huvikoolide ja lasteaedade õpilased, külalised kaugemalt.

Esinejate vahele jäävat aega täidavad vahvad jutukad papagoid.

Vaba lava kõrval on avatud ilutuba ja kohvik. (Jälgi kava).

**Teatrihoov (Sissepääs piletiga/festivali passiga)**

Asub endiselt Dr. Fr. R. Kreutzwaldi Memoriaalmuuseumi õuealal ja muuseumis.

Teatrihoovis saab vaadata teatrietendusi ja lüüa kaasa vahvates töötubades. Töötubades tegevusi pakub muuseumi vahva pere ja Võrumaa Keskraamatukogu.

Laupäeva päeva alustame kaasahaarava etendusega Papa Kreutzwaldi Õueteatriga, kes kutsuvad peresid kaasa tegema rahvuslike mängude ja tantsudega elava muusika saatel.

Jätkame etendustega setokeelne teater Veerna Vorkats, kogupereetendus "SA TUUD LUKU TIIÄT?" ja “Piip ja Tuut” kontserdil ning õhtupoole kohtame neid ka püstijalakomöödias “Loomad”. Mõlemal päeval saab vaadata kontsert-etendust Lo-LA-LA esitluses “Mina ise”.

Pühapäeva hommik algab kogupere jututunniga Kreutzwaldi muuseumis, kus lambalugusid pajatavad Silvi Jansons ja Kersti Kamberg. Peale lõunat näeme noorte etendust rokkmuusikal „Kevade – uues kuues“ Võru Kesklinna Kooli õpilaste esitluses. (Jälgi kava)

**Lolala lastelaulude kontsert “Mina ise”**

**Melu tänavatel ja laat (tasuta)**

Festivalialal liikudes leiab kindlasti veel mitmeid põnevaid tegevusi, töötubasid, esinejaid. Laada-ala kulgeb mööda Vabaduse tänavat, Kreutzwaldi tänavat. Mõlemal päeval leiab laada-alalt vahvaid kauplejaid, kes pakuvad head ja paremat, avatud on toidualad ja kohvikud. Eraldi on kauplemiseks ala lastele ja noortele. Vee tänava parklas saab puhata ja mängida Võru valla Kultuuribussis. Kultuur ratastel jagab ka meie maakonna turismiinfot.

Mööda festivali ala ning Võru linna sõidab rong (rongi sõiduks pileti saab osta rongi pealt). Rongi peatus on Vabaduse ja Vee tn ristil.

**Müstiline filmimaja (sissepääs piletiga/festivali passiga)**

Võru Kandles sees ja välikino maja taga. Müstilises Filmimajas saab tutvuda filmi-, tehnoloogia- ja arvutimaailmaga. Kahel päeval on võimalus vaadata välikino ja tegevusi leiab mitmetes põnevates töötubades: vabalennumasin, robootika, driftiautod, E-sport, virtuaalreaalsus ja Playstationid. Välikinos saab filmide kõrvale nautida popcorni. Avatud kohvik. Filmimaja on täidetud filmiteemaliste dekoratsioonidega. (Jälgi kava)

**Vabalennumasin** - PROTO avastustehas toob külastajateni vabalennuaparaadi, mis sätib su õigesse lennuasendisse ja viib VR-prillide abil kõrgele Alpide kohale. Mis tunne on kotkal taeva all?

**Robootika** - Nuti-Võlur kutsub robootikahuvilisi ehitama ja programmeerima! Väiksemad huvilised saavad proovida kätt LEGO WeDo komplektidega, suuremad lahendavad labürindi ülesannet EV3 roboteid programmeerides. Lisaks robootikale saab mängida nutikaid mänge Duplo klotsidega.

**Driftiautod** - spetsiaalselt ettevalmistatud drifti puldiautod ja laheda raja seab üles CuFa.

**E-sport** - võistluslikud mängud mitmekesi võrgus mängimiseks, kasutades selleks klaviatuuri, hiirt ja kõrge kaadrisagedusega monitori.

**Virtuaalreaalsus** - enda rütmitaju, rallisõidu- ja võitlusoskuse saab proovile panna virtuaalreaalsuse mängudes.

**Playstationid** - mõnusad toolid loovad koduse tunde, et kas üksi või koos sõpradega proovida uusimaid spordi-, kaklus- ja rallimänge Sony mängukonsoolidel.

**Kinokava:**

**L 27.07**

11:00 Lahutamatud

14:00 Džungliässad 2. Film

16:00 Lepatriinu ja Must Kass. Film

18:00 Emma ja must jaaguar

**P 28.07**

10:00 Müsteerium Veisemäe kiirrongil

11:30 Kina ja Yuk: polaarrebaste seiklused

13:00 Tähtsad ninad

Filmid:

Kõik filmid on mõeldud kogu perele ja on eesti keeles.

**Lahutamatud** - animatsioon, seiklus / 1t 29min - New Yorgi pargis ristuvad kahe üksinda seikleva nuku teed. Puust marionettnukk Don ja hüljatud nukk DJ Kutsu Kuts avastavad, et seiklusi on parim nautida koos ühe tõelise sõbraga. Ei lähe palju aega, kui uued sõbrad peavad näitama, milleks nad tõeliselt võimelised on ning peatama kinni kaks nurjatud varast.

**Džungliässad 2.** Film - animatsioon, fantaasia, komöödia, seiklus / 1t 29min - Kes kutsutakse appi, kui salapärane superkurjategija katab džungli roosa tossuga, mis veega kokku puutudes plahvatab? Džungliässad! Kuna vihmaperioodi alguseni on jäänud vähem kui kuu aega, algab võidujooks ajaga. Kangelastel tuleb vastumürgi otsimiseks oma lemmikdžunglist kaugele rännata ning mägesid, kõrbesid ja ookeane ületada.

**Lepatriinu ja Must Kass.** Film - animatsioon, fantaasia, komöödia, muusikal, romantika, seiklus / 1t 42min - Tavalisest Pariisi teismelisest Marinette’ist saab superkangelane Lepatriinu. Maagiliste võimetega Lepatriinu peab ühendama jõud Musta Kassiga, et päästa Pariis uue kurikaela vallandatud kaose käest.

**Emma ja must jaaguar** - komöödia, seiklus / 1t 40min - Emma lapsepõlv möödus Amazonase vihmametsas koos kodustatud väikese musta jaaguari Lootusega. Olude sunnil pidi Emma aga New Yorki elama minema, kuid naaseb džunglisse suurde ohtu sattunud Lootust päästma.

**Müsteerium Veisemäe kiirrongil** - animatsioon, seiklus / 1t 10min - Veisemäe põlde on tabanud ikaldus. Lahendusena tutvustab Albert Einswein oma tulevikutehnoloogiast pungil olevas rongis nanoseemet. Kuid imeseeme läheb reisi jooksul kaduma. Varas on reisijate seas ja koos maailmakuulsa detektiivi Agatha Chichesteriga asuvad Veisemäe asukad süüdlast otsima.

**Kina ja Yuk:** polaarrebaste seiklused - draama, seiklus / 1t 21min - Vapratest polaarrebastest Kinast ja Yukist saavad õige pea esmakordselt vanemad. Kui aga Yuk satub rannikul jahti pidades triivivale jääpangale, peab Kina asuma avastama tundmatut territooriumi, et Yukiga taas ühineda. Kas Yuk ja Kina leiavad teineteist, enne kui nende pojad ilmavalgust näevad?

**Tähtsad ninad** - komöödia / 1t 27min - 13-aastased Oliver ja Sass meisterdavad tööõpetuse tunnis ninakujulise prillihoidja, mis äratab ootamatult salapärase suurinvestori huvi. Olles iseseisvaks äriajamiseks liiga noored, palkavad nad firmat juhtima Oliveri isa, kes ei tea, kellele äri kuulub. Algab hoogne topeltmäng, mille käigus paljastub salapärase investori tegelik plaan.

**Fantaasiahoov. (Sissepääs piletiga/festivali passiga)**

Võru Kandle aias Fantaasiahoovis astuvad üles nii mustkunstnikud, tsirkuseartistid, akrobaadid kui teadusteater ning toimuvad mustkunsti- ja tsirkusetöötoad. Uute tulijatena tulevad külla Ludija Tsirkusetalu fakiirid, mustkunstnikud Richard Samarüütel ja Marko Mölder. Taas pakuvad põnevaid etendusi mustkunstnik Fred-Erik Johanson, tsirkusestuudio Folie ja Teaduskeskus AHHAA. Ka sel aastal esinevad meile Ukraina spordiklubi "IVAZAR" lapsed, noored Võru sõpruslinnast Kanivist, kes pakuvad meile väga kaasahaaravat akrobaatikashowd.

Avatud kohvik. (Jälgi kava)

**Seiklus- ja atraktsioonide park (Sissepääs piletiga/festivali passiga)**

Vee tänava parklas ja selle kõrval oleval rohelisel alal on SEIKLUS- JA ATRAKTSIOONIDEPARK. Ala on avatud kõigile, atraktsioonidele pääseb käepaelaga. Pargist leiab kolm pikka trossisõitu, 8 meetri kõrguse ronimisseina, kolm ülevõlli KIIKING kiiku ja muidugi võimsa õhkbatuutide ala koos skyjump-batuutidega.

Kokku on 12 õhkbatuuti ja 2 Skyjump batuuti. Avatud on heategevuslik spordikohvik.

**Tegevused Tamula rannas (Tasuta, veeatraktsioonid lisatasu eest).**

Mõlemal päeval on avatud rannas Treeningstuudio FOOKUS lasteala, kus lastele ja peredele tutvustatkse erinevaid treeninguid ja võimalusi kogu perega treeningutest osa võtta (Zumba (tants), POUND (trummipulkadega trenn), Jumping (minibatuutidega trenn). Veeatraktsioonid on lisatasu eest.

Pühapäevahommikut alustame kell 10.00 Treeningstuudio FOOKUS treeneri Kristiina Rauba juhendamisel rõõmsa treeninguga kogu perele: 30 minutit Zumbat ja 30 minutit Poundi (trummipulkadega). Taas on võimalik välja teeninda oma ujumisoskuste eest rinnamärk, vastavalt enda ujumisoskusele. Sööme koos pannkooke ja Võru Kunstikool kutsub osalema joonistamise töötoas ja maalima üheskoos ilusaid pilte. (Jälgi kava)

Festivali lõpetame üheskoos pühapäeval suurejoonelise MULLI- ja VAHUPEOGA Tamula rannas.

**Koguperekontsert Tamula rannas (L 20.00 – 21.30) Tasuta**

Koguperekontserdil astuvad lavale kõikidele tuntud artistid superstaarid Alika ja Ant ning meie kohalikud laululapsed, keda juhendavad meie armastatud lauluõpetajad Kaari Kattai ja Maire Nirk. Võru Kunstikool ootab kõiki kunstisõpru endaga koos joonistama.

**Lastefestivali NOORTEALA Tasuta**

Lastefestivali noorte eriprogramm toimub noortealal, mis asub Võru Skatepargi kõrval oleval asfaldi platsil.

Päevased tegevused on suunatud 14+ noortele, kes soovivad lastefestivali melust osa saada. Laupäev, 27. juuli

11.00 - 16.00 Tartu 2024 chill-ala - rannatoolid, mängud (wildest, pentang jne), noortekohvik

14.00-15.30 Graffiti workshop

11.00-16.00 Rodeo härg. Päeva lõpus on võistlus, kes kauem suudab härjal olla.

12.30-15.30 BMX workshop "

Pühapäev, 28. juuli

11.00 - 14.30 BRUNCH koos erinevate lavaliste etteastetega

Kõikidele lastele, noortele ja noortemeelsetele.

27. juuli kell 21.00 suurejooneline Holi festivali stiilis pulbervärvipidu VÄRVIDEMÖLL!

Villemdrillem ja Karl Killing, DJ

Pulbervärvi on võimalus lisaks osta kohapeal.

**Rõõmsate beebide mängumaa Tasuta**

Võru Loovuskool kutsub pere kõige pisemaid beebide mängualale.

**Tehnikapark AINULT PÜHAPÄEVAL Tasuta**

Tehnikapargis saavad huvilised teha tutvust politsei ja päästeteenistuses kasutatava tehnikaga. Külla tuleb ka Tuletõrjemuuseum, kes toob kaasa näitamiseks üht-teist ajaloost pärinevaid tuletõrjumise vahendeid. Kaitseväe 2JVBr lahinguteeninduspataljon Kuperjanovi toob tänavale erinevad masinad, tutvustatakse tehnikat ja varustust, mida nad oma töös kasutavad. Sõidud sõjaväeautoga. Kohal on laste lemmikud Sebra ja Nublu.

**Kell 12.00 Politsei- ja Piirivalvekoerte demoesinemine**

**Festivali lõpetamine pühapäeval Tasuta**

Pühapäeval, 28. juuli kell 15.00 lõpetame suurejoonelise mulli- ja vahupeoga Tamula rannas.

**Telkimisalad**

Kaugemalt tulijad või ka kõik teised soovijad saavad telkida Roosisaarel Kuninga talus või valveta telkimisalas Tamula kaldal Elujõu skulptuuri juures.

**Rohkem infot** www.vorulastefestival.ee

Lastefestivali piletid on müügil Piletilevis ja Võru Kandles kohapeal. Piletid vahetatakse käepaelte vastu festivali ajal kohapeal info- ja piletimüügi punktides.

Täpse ajalise programmi avaldame õige pea meie festivali kodulehel.

Logod FB Instagram Koduleht